အူဂါဇာဟီးန်

အူဂါဇာဟီးန် (Uğur Şahin)သည် တူရကီနိုင်ငံမွေး ဂျာမနီနိုင်ငံသား ဆရာဝန်၊ ကင်ဆာပညာရှင် (Oncologist)နှင့် စွန့်ဦးတီထွင်သူတစ်ဦး ဖြစ်သည်။ သူ၏အမည်ကို တူရကီအသံထွက်အားဖြင့် အူဟာရှဟီးန် ()ဟု မြန်မာဘာသာဖြင့် အနီးစပ်ဆုံး အသံထွက်နိုင်သည်။ သူ၏ အဓိကသုတေသန ဧရိယာများမှာ ကင်ဆာသုတေသနနှင့် ကိုယ်ခံအားပညာရပ် (immunology) ဖြစ်သည်။ သူသည် ဘိုင်ယွန်တက်ခ် (BioNTech) ကုမ္ပဏီကို ဇနီးဖြစ်သူ အော့ဇလဲမ် တူရီးစီ (Özlem Türeci)နှင့်အတူ ပူးတွဲတည်ထောင်ခဲ့သည်။ သူနှင့် သူ၏ဇနီးကို ယခုအခါ (၂၀၂၀-ခုနှစ် ဒီဇင်ဘာ)တွင် BNT162b2 ကိုဗစ်–၁၉ ကာကွယ်ဆေးကို တီထွင်ခဲ့သော လက်ရွေးစင် အသင်းအဖြစ် အသိအမှတ် ပြုကြပြီး၊ ၂၀၂၁ နိုဘယ်ဆုရနိုင်ချေရှိသူများ အဖြစ်မှန်းဆနေကြသည်။ သူနှင့် သူ၏ဇနီးသည် ဂျာမနီနိုင်ငံရှိ အချမ်းသာဆုံးလူ ၁၀၀ စာရင်း တွင် ပါဝင်သည်။ ၂၀၂၀-ခုနှစ်တွင် ဖောဘ်ဇ်မဂ္ဂဇင်း (Forbes)မှ သူ၏ အသားတင်ပိုင်ဆိုင်မှု (net worth)သည် အမေရိကန်ဒေါ်လာ ၅.၁ ဘီလီယံ ရှိသည်ဟု ခန့်မှန်းထားသည်။

ကိုးကား